215.050 - Ordinaziun davart il pajament anticipà da contribuziuns al mantegniment per uffants cun dretg da mantegniment    215.050   Ordinaziun davart il pajament anticipà da contribuziuns al  mantegniment per uffants cun dretg da mantegniment *  dals 31-05-1986 (versiun dals 01-01-2023)  sa basond sin l'art. 293 al. 2 dal cudesch civil svizzer (CCS)1) e sin l'art. 51b2) da la  lescha introductiva chantunala tar il CCS3)  relaschada dal cussegl grond ils 31 da matg 19864)  Art.  1 * Princip 1 La vischnanca da domicil tenor dretg civil paja pajaments anticipads ad uffants cun  dretg da mantegniment sin il pli fin il 25avel onn da vegliadetgna cumplenì, sch'ils  geniturs n'adempleschan betg u betg a temp lur obligaziun da mantegniment. 2 Ils pajaments anticipads n'èn betg in sustegniment public a l'uffant ed al genitur  senza obligaziun.  Art.  2 Object 1 L'object dals pajaments anticipads èn las contribuziuns al mantegniment dal bab u  da  la  mamma  ch'èn  fixadas  en  ina  decisiun  giudiziala  u  en  in  contract  da   mantegniment en il senn da l'artitgel 287 CCS5). 2 Anticipadas vegnan mo contribuziuns al mantegniment che n'èn betg scadidas dapli   che 2 mais avant l'inoltraziun da la dumonda, però il pli baud a partir da la data   ch'igl è vegnì prendì domicil.  Art.  3 * Limitaziun 1. prestaziuns  1 Las contribuziuns al mantegniment vegnan anticipadas sin il pli fin a la summa  da 764 francs per uffant e per mais. *  1) CS 210 2) ussa art. 37 3) DG 210.100 4) M dals 17 da favrer 1986, 88; PCG 1986/87, 98 5) CS 210 * tabellas da las modificaziuns a la fin dal relasch    1   http://db.clex.ch/link/Bund/210/rm http://db.clex.ch/link/Bund/210/rm https://www.gr-lex.gr.ch/data/210.100/rm   215.050    Art.  4 2. dretg 1 Il  dretg  sin  il  pajament  anticipà  da  contribuziuns  al  mantegniment  exista  mo,  uschenavant ch'ils suandants limits d'entrada na vegnan betg surpassads ensemen  cun las contribuziuns al mantegniment anticipadas: * a) * tar  il  genitur  senza  obligaziun  che  viva  sulet  in'entrada  annuala  da   45 817 francs plus 7636 francs per mintga uffant supplementar cun dretg da  mantegniment;  b) * tar  il  genitur  senza  obligaziun  ch'è  maridà  u  che  viva  en  ina  relaziun  sumeglianta  a  la  lètg  in'entrada  annuala  netta  da  61 090 francs  inclusiv  l'entrada da la partenaria u dal partenari plus 7636 francs per mintga uffant  supplementar cun dretg da mantegniment;  c) * tar la mesa orfna u tar il mez orfen in'entrada annuala netta da 15 272 francs. 2 Sch'il genitur senza obligaziun ubain sche sia partenaria u sche ses partenari sto   procurar per il mantegniment d'uffants che n'èn betg affidads a sia tgira, s'augmenta  il limit d'entrada per l'import dals pajaments da mantegniment effectivs. 3 La part da tut la facultad netta che surpassa l'import liber da 76 362 francs vegn  quintada per in 10avel tar l'entrada. *  Art.  5 * 3. basa da calculaziun 1 Sco entrada netta decisiva valan tut las entradas unicas e periodicas cun excepziun  da la valur  da locaziun da l'immobiglia abitada sez al  domicil,  sminuida per las  expensas  che  stattan  en  in  connex  direct  cun  l'obtenziun  da  l'entrada  (custs  per  realisar il gudogn, custs per la tgira d'uffants, expensas professiunalas a norma dal   dretg da taglia e.u.v.) sco er sminuida per tut las prestaziuns ad assicuranzas socialas   che pon vegnir deducidas tenor il dretg chantunal da taglia2). 2 Sco facultad netta decisiva vala tut la facultad movibla ed immovibla suenter la   deducziun dals debits. 3 L'entrada e la facultad da l'uffant vegnan quintadas tar l'entrada e tar la facultad dal  genitur senza obligaziun. 4 Per l'interpretaziun da dumondas dispitaivlas tenor l'alinea 1 vegn dal rest applitgà  confurm al senn il dretg chantunal da taglia.  Art.  6 4. indexaziun 1 Las tariffas tenor  ils  artitgels 3  e  4  ston vegnir  adattadas da la regenza mintga  2 onns per il cumenzament da l'onn a l'index naziunal dals pretschs da consum.  Art.  7 Exclusiun dal dretg 1 I n'exista nagin dretg sin in pajament anticipà, sche: a) i po vegnir spetgà da l'uffant ch'el finanzieschia ses mantegniment or d'agen   gudogn u or d'agens meds;  2) DG 720.000  2    https://www.gr-lex.gr.ch/data/720.000/rm    215.050   b) ils geniturs abiteschan ensemen; c) las infurmaziuns necessarias vegnan refusadas; d) l'uffant ha dimora permanenta a l'exteriur; e) la debitura u il debitur d'aliments ha dimora permanenta a l'exteriur e l'uffant   n'ha betg ina permissiun da domicil.  Art.  8 Dumonda 1. inoltraziun  1 Dumondas per pajaments anticipads da contribuziuns al mantegniment ston vegnir  inoltradas da l'uffant cun dretg da mantegniment ubain da sia represchentanta legala  u  da  ses  represchentant  legal  a  l'autoritad  communala  ch'è  cumpetenta  per  il   pajament anticipà. * 2 La persuna che fa la dumonda è obligada da far indicaziuns confurmas a la vardad   davart las relaziuns essenzialas per giuditgar sia dumonda.  Art.  9 2. cuntegn 1 En la dumonda ston vegnir fatgas indicaziuns davart  las persunalias,  davart  las  relaziuns  d'entrada  e  da  facultad  da  l'uffant  cun  dretg  da  mantegniment,  da  ses  geniturs ed eventualmain d'ina terza persuna ch'è maridada, che viva en partenadi   registrà  u  che viva facticamain  en  ina  communitad  da  vita  cun il  genitur  senza  obligaziun. * 2 A la dumonda ston vegnir agiuntads: a) titels  giuridics  (sentenzia  giudiziala,  disposiziun  giudiziala,  contract  da   mantegniment); en cas da titels giuridics da l'exteriur sto ultra da quai vegnir  agiuntada ina decleranza d'executabilitad;  b) attests d'entrada e da facultad da las persunas numnadas en l'alinea 1; c) ina glista da las contribuziuns al mantegniment retardadas. 3 Mintga  midada  da  las  relaziuns  preschentadas  en  la  dumonda  (maridaglia,  maiorennitad, mort, midada da la patruna u dal patrun, entrada, facultad e.u.v.) sto   vegnir communitgada immediatamain a l'autoritad communala ch'è cumpetenta per  il pajament anticipà.  Art.  10 Transiziun da la pretensiun 1 En la dimensiun dals pajaments anticipads mida la pretensiun d'aliments dal genitur  che  n'ademplescha  betg  sia  obligaziun  da  mantegniment  a  la  vischnanca.  L'artitgel 87 alinea 1 DO vegn applitgà correspundentamain.  Art.  11 Restituziun 1 Contribuziuns al mantegniment pajadas anticipadamain che n'èn betg da survegnir  dal  genitur cun obligaziun,  na dastgan – cun resalva dals  alineas 2 e  3 – vegnir  pretendidas enavos ni da l'uffant ni dal genitur senza obligaziun. 2 Pajaments anticipads retratgs senza dretg ston adina vegnir restituids.   3     215.050    3 Sche l'uffant erta dal genitur cun obligaziun, sto l'uffant restituir las contribuziuns  nettas  pajadas  anticipadamain  ils  ultims  20  onns  avant  l'ierta,  uschenavant  che  l'uffant è s'enritgì tras l'ierta.  Art.  12 * Cussegliaziun 1 Il departament d'economia publica e fatgs socials relascha directivas e cusseglia las  vischnancas tar l'execuziun da questa ordinaziun.  Art.  13 Entrada en vigur 1 Questa ordinaziun entra en vigur il 1. da schaner 1987. 2 Cun  quest  termin  vegn  abolida  l'ordinaziun  davart  il  pajament  anticipà  da  contribuziuns al mantegniment per uffants minorens dals 27 da settember 19771).  1) CUL 1977, 199  4       215.050   Tabella da las modificaziuns - tenor conclus  Data dal conclus Entrada en vigur Element Modificaziun Publicaziun en la CUL 31-05-1986 01-01-1987 relasch emprima versiun - 29-11-1995 01-01-1996 titel dal relasch midada - 29-11-1995 01-01-1996 Art. 1 revisiun totala - 29-11-1995 01-01-1996 Art. 5 revisiun totala - 29-11-1995 01-01-1996 Art. 8 al. 1 midada - 15-06-2006 01-01-2007 Art. 12 revisiun totala 2006, 4266 06-12-2006 01-04-2007 Art. 9 al. 1 midada 2007, 1028 21-12-2010 01-01-2011 Art. 4 al. 1 midada - 15-01-2013 01-01-2013 Art. 3 revisiun totala - 15-01-2013 01-01-2013 Art. 4 al. 1, a) midada - 15-01-2013 01-01-2013 Art. 4 al. 1, b) midada - 15-01-2013 01-01-2013 Art. 4 al. 1, c) midada - 15-01-2013 01-01-2013 Art. 4 al. 3 midada - 22-12-2016 01-01-2017 Art. 3 al. 1 midada 2016-035 22-12-2016 01-01-2017 Art. 4 al. 1, a) midada 2016-035 22-12-2016 01-01-2017 Art. 4 al. 1, b) midada 2016-035 22-12-2016 01-01-2017 Art. 4 al. 1, c) midada 2016-035 22-12-2016 01-01-2017 Art. 4 al. 3 midada 2016-035 18-12-2018 01-01-2019 Art. 3 al. 1 midada 2018-021 18-12-2018 01-01-2019 Art. 4 al. 1, a) midada 2018-021 18-12-2018 01-01-2019 Art. 4 al. 1, b) midada 2018-021 18-12-2018 01-01-2019 Art. 4 al. 1, c) midada 2018-021 18-12-2018 01-01-2019 Art. 4 al. 3 midada 2018-021 15-12-2020 01-01-2021 Art. 3 al. 1 midada 2020-068 15-12-2020 01-01-2021 Art. 4 al. 1, a) midada 2020-068 15-12-2020 01-01-2021 Art. 4 al. 1, b) midada 2020-068 15-12-2020 01-01-2021 Art. 4 al. 1, c) midada 2020-068 15-12-2020 01-01-2021 Art. 4 al. 3 midada 2020-068 20-12-2022 01-01-2023 Art. 3 al. 1 midada 2022-050 20-12-2022 01-01-2023 Art. 4 al. 1, a) midada 2022-050 20-12-2022 01-01-2023 Art. 4 al. 1, b) midada 2022-050 20-12-2022 01-01-2023 Art. 4 al. 1, c) midada 2022-050 20-12-2022 01-01-2023 Art. 4 al. 3 midada 2022-050   5     215.050    Tabella da las modificaziuns - tenor element  Element Data dal conclus Entrada en vigur Modificaziun Publicaziun en la CUL relasch 31-05-1986 01-01-1987 emprima versiun - titel dal relasch 29-11-1995 01-01-1996 midada - Art. 1 29-11-1995 01-01-1996 revisiun totala - Art. 3 15-01-2013 01-01-2013 revisiun totala - Art. 3 al. 1 22-12-2016 01-01-2017 midada 2016-035 Art. 3 al. 1 18-12-2018 01-01-2019 midada 2018-021 Art. 3 al. 1 15-12-2020 01-01-2021 midada 2020-068 Art. 3 al. 1 20-12-2022 01-01-2023 midada 2022-050 Art. 4 al. 1 21-12-2010 01-01-2011 midada - Art. 4 al. 1, a) 15-01-2013 01-01-2013 midada - Art. 4 al. 1, a) 22-12-2016 01-01-2017 midada 2016-035 Art. 4 al. 1, a) 18-12-2018 01-01-2019 midada 2018-021 Art. 4 al. 1, a) 15-12-2020 01-01-2021 midada 2020-068 Art. 4 al. 1, a) 20-12-2022 01-01-2023 midada 2022-050 Art. 4 al. 1, b) 15-01-2013 01-01-2013 midada - Art. 4 al. 1, b) 22-12-2016 01-01-2017 midada 2016-035 Art. 4 al. 1, b) 18-12-2018 01-01-2019 midada 2018-021 Art. 4 al. 1, b) 15-12-2020 01-01-2021 midada 2020-068 Art. 4 al. 1, b) 20-12-2022 01-01-2023 midada 2022-050 Art. 4 al. 1, c) 15-01-2013 01-01-2013 midada - Art. 4 al. 1, c) 22-12-2016 01-01-2017 midada 2016-035 Art. 4 al. 1, c) 18-12-2018 01-01-2019 midada 2018-021 Art. 4 al. 1, c) 15-12-2020 01-01-2021 midada 2020-068 Art. 4 al. 1, c) 20-12-2022 01-01-2023 midada 2022-050 Art. 4 al. 3 15-01-2013 01-01-2013 midada - Art. 4 al. 3 22-12-2016 01-01-2017 midada 2016-035 Art. 4 al. 3 18-12-2018 01-01-2019 midada 2018-021 Art. 4 al. 3 15-12-2020 01-01-2021 midada 2020-068 Art. 4 al. 3 20-12-2022 01-01-2023 midada 2022-050 Art. 5 29-11-1995 01-01-1996 revisiun totala - Art. 8 al. 1 29-11-1995 01-01-1996 midada - Art. 9 al. 1 06-12-2006 01-04-2007 midada 2007, 1028 Art. 12 15-06-2006 01-01-2007 revisiun totala 2006, 4266  6     	Art. 1 * Princip 	Art. 2 Object 	Art. 3 * Limitaziun 1. prestaziuns 	Art. 4 2. dretg 	Art. 5 * 3. basa da calculaziun 	Art. 6 4. indexaziun 	Art. 7 Exclusiun dal dretg 	Art. 8 Dumonda 1. inoltraziun 	Art. 9 2. cuntegn 	Art. 10 Transiziun da la pretensiun 	Art. 11 Restituziun 	Art. 12 * Cussegliaziun 	Art. 13 Entrada en vigur  		2022-12-21T13:45:30+0100 	"7001 Chur" 	"Gesetzessammlung Kanton Graubünden"